CELEX: 62011TN0622
Language: fi
Date: 2011-12-02 00:00:00
Title: Asia T-622/11 P: Valitus, jonka Francesca Cervelli on tehnyt 2.12.2011 virkamiestuomioistuimen asiassa F-98/10, Cervelli v. komissio, 12.9.2011 antamasta määräyksestä

4.2.2012   
            
            
               FI
            
            
               Euroopan unionin virallinen lehti
            
            
               C 32/37
            
         Valitus, jonka Francesca Cervelli on tehnyt 2.12.2011 virkamiestuomioistuimen asiassa F-98/10, Cervelli v. komissio, 12.9.2011 antamasta määräyksestä
   (Asia T-622/11 P)
   2012/C 32/74
   Oikeudenkäyntikieli: ranska
   
      Asianosaiset
   
   
      Valittaja: Francesca Cervelli (Bryssel, Belgia) (edustaja: asianajaja J. García-Gallardo Gil-Fournier)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               ottamaan valituksen tutkittavaksi;
            
         
               —
            
            
               toteamaan, että Francesca Cervellin lailliset edustajat ovat tehneet valituksen Cervellin nimissä ja eduksi;
            
         
               —
            
            
               julistamaan kokonaisuudessaan mitättömäksi virkamiestuomioistuimen 12.9.2011 antaman määräyksen; ja
            
         
               —
            
            
               palauttamaan asian virkamiestuomioistuimeen asian aineellista tutkimista varten.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa kahteen valitusperusteeseen.
   
               1)
            
            
               Ensimmäinen valitusperuste, joka perustuu tosiseikkojen ilmeiseen arviointivirheeseen, koska virkamiestuomioistuin on katsonut, että valittaja ei voinut vedota uuteen seikkaan, joka perustui unionin yleisen tuomioistuimen asiassa T-473/04, Asturias Cuerno v. komissio, 19.6.2007 antamaan tuomioon (ei julkaistu oikeustapauskokoelmassa). Valittaja väittää, että tämä tuomio on uusi seikka, koska tuomio koskee samaa tilannetta, jossa valittaja on ollut ja koska tuomioon sisältyvä arviointi koskee pääasiallisesti objektiivista kysymystä eikä kyseistä asiaa koskevia erityisiä seikkoja.
            
         
               2)
            
            
               Toinen valitusperuste, joka perustuu oikeudellisia seikkoja koskevaan ilmeiseen arviointivirheeseen, koska virkamiestuomioistuin on asettanut nimittävän viranomaisen riippumattomuuden periaatteeseen perustuvan harkintavallan henkilöstön yhtenäisyyden edelle.